Source: http://docplayer.fi/47150894-Vakavia-henkilovahinkoja-aiheuttaneet-tulipalot.html
Timestamp: 2018-02-22 09:13:31+00:00
Document Index: 25127020

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vakavia henkilövahinkoja aiheuttaneet tulipalot - PDF
Download "Vakavia henkilövahinkoja aiheuttaneet tulipalot"
1 Esa Kokki ja Jarkko Jäntti, Pelastusopisto, PL 1122, Kuopio Vakavia henkilövahinkoja aiheuttaneet tulipalot Tiivistelmä Palontutkinnan kehittämishankkeen tavoitteena oli löytää keinoja palokuolemien vähentämiseksi. Tapahtuneita vakavia tulipaloja tutkittiin 22 pelastuslaitoksella. Kerätyt tiedot analysoitiin yksinkertaisilla määrällisillä menetelmillä Pelastusopistossa. Vuonna 2007 tulipaloissa kuoli 85 ja vakavasti loukkaantui 46 henkilöä. Vastaavat luvut vuonna 2008 olivat 107 ja 59 henkilöä. Vakavasti loukkaantuneet olivat nuorempia kuin palokuolleet. Tupakointi oli yleisin kuolinpalon syttymissyy, ensimmäisenä syttyivät useimmiten huonekalut olo- tai makuuhuoneessa. Palovaroitin oli 56 prosentissa asunnoista. Palokuolleista puolet ei reagoinut paloon ajoissa. Uhri asui useimmiten yksin. Kahdella kolmesta uhrista toimintakyky oli alentunut päihteiden käytön seurauksena. Vakavasti loukkaantuneet olivat useammin selvinpäin. Tulipalosta hätäilmoituksen teki usein sivullinen henkilö. Kuolinpalot olivat useimmiten jo palamisvaiheessa, kun palokunta saapui kohteeseen. Harvaanasutuilla alueilla oli nelinkertainen palokuoleman riski taajaan asuttuihin alueisiin verrattuna. Palokuolemaluvut eivät parane palokunnan toimintoja tehostamalla, sillä ratkaiseva viive tapahtumaketjussa on tapahtunut jo palon syttymisen ja havaitsemisen välillä. JOHDANTO Sisäisen turvallisuuden ohjelmassa on asetettu tavoitteeksi, että vuonna 2015 palokuolleiden määrä on korkeintaan 50 henkilöä [1]. Tilastojen mukaan Suomessa kuolee tulipaloissa keskimäärin 90 henkilöä vuosittain [2]. Suomessa on toteutettu useita pelastustoimen palontutkinnan kehittämiseen tähdänneitä hankkeita ja on esitetty useita toimenpideehdotuksia palokuolemien vähentämiseksi [3]. Silti palokuolleiden määrä ei ole vähentynyt. Suomessa ei ole myöskään ollut vakiomuotoista palokuolematietojen ylläpito- ja analysointijärjestelmää. Sisäisen turvallisuu- 12 Palotutkimuksen päivät 2009
2 den ohjelman ministeriryhmä päätti joulukuussa 2006, että kaikki vuosina vakavia henkilövahinkoja aiheuttaneet tulipalot tutkitaan. Samaan aikaan Pelastusopistossa käynnistettiin palontutkinnan kehittämishanke, jonka yhteydessä pelastuslaitosten palontutkijat keräsivät palontutkintatietoja yhteistyössä paikallisen poliisin kanssa. Pelastustoimen resurssi- ja onnettomuustilasto PRONTOon luotiin erillinen palontutkintaseloste, johon palontutkinnan tiedot dokumentoitiin. Tiedot analysoitiin Pelastusopistossa, ja tiedoista julkaistiin kaksi tutkimusraporttia [3], [4]. Tässä artikkelissa esitellään loppuraportin [3] tuloksia, ja tuloksia verrataan vuosien palokuolematilanteeseen Suomessa [5]. TUTKIMUKSEN TAVOITTEET Tutkimuksen yleisenä tavoitteena oli tarkastella vakavia henkilövahinkoja aiheuttaneiden tulipalojen henkilövahinkojen ja tapahtumaympäristöjen piirteitä, tulipalojen ominaisuuksia sekä pelastustoimia tulipalojen yhteydessä. Varsinaiset tutkimuskysymykset olivat: 1) millaiset ovat palokuolemien yleiset piirteet nykyisin, 2) miksi henkilö ei poistunut turvaan hengenvaarallisesta tilanteesta ja 3) mitkä tekijät erottelevat tulipaloissa kuolleet vakavasti loukkaantuneista. Kysymyksiin vastaamalla toivottiin löydettävän keinoja palokuolemien määrän vähentämiseksi. TUTKIMUSAINEISTO JA KÄYTE- TYT MENETELMÄT Pelastustoimen resurssi- ja onnettomuustilaston (PRONTO) tulipaloja koskevat tiedot on ennen vuotta 2007 kerätty kolmeen eri selosteeseen: hälytys-, onnettomuus- ja rakennusselosteeseen. Palokuolemien vähentämiselle asetettujen tavoitteiden näkökulmasta ongelmaksi on osoittautunut selosteisiin kirjattavien, palokuolemia ja poistumisturvallisuutta koskevien tietojen puutteellisuus ja hajanaisuus. Merkittävä askel asian korjaamiseksi toteutui vuonna 2007 erityisen palontutkintaselosteen käyttöönoton yhteydessä. Palontutkintaseloste on kirjattava, kun onnettomuusselosteelle on kirjattu tulipalossa kuolleeksi tai vakavasti loukkaantuneeksi vähintään henkilö. Palontutkinnan kehittämishankkeen yhtenä tavoitteena oli luoda valtakunnallinen verkosto pelastuslaitosten palontutkijoista. Sisäasiainministeriö nimesi joulukuussa 2006 jokaiselle pelastuslaitokselle palontutkinnan yhteyshenkilön. Pelastuslaitoksesta riippuen palontutkijoiden määrät ovat vaihdelleet yhdestä yhteentoista. Kehittämishankkeen kahden vuoden aikana palontutkijat kokoontuivat yhteiseen koulutukseen viidesti. Lisäksi palontutkijoiden tiedonvaihtoon perustettiin Moodle-ympäristöön oma sivusto. Tutkimusaineiston lähtökohta oli PRON- TOn palontutkintaselosteiden listaus tulipaloissa kuolleista ja vakavasti loukkaantuneista. Listaukseen tulee tieto tulipaloista, joihin pelastusviranomaisia on hälytetty. Pelastustoiminnan johtajana toiminut viranomainen kirjaa onnettomuusselosteelle henkilövahingot. Kuolleiden kohdalla tietoja täydennettiin Suomen pelastusalan keskusjärjestön (SPEK) mediaseurannan avulla keräämistä tiedoista tapauksista, joissa henkilön epäiltiin tai tiedettiin kuolleen tulipalon seurauksena, mutta joista ei ollut tullut tietoa pelastusviranomaisille. Tutkimusaineisto täydennettiin lopuksi poliisin tietojärjestelmän avulla. Vuonna 2007 Ahvenanmaalla menehtyneen tiedot eivät olleet käytettävissä analyysiä tehtäessä. Tutkimusaineistoa täydennettiin Verohallinnon veroluettelotiedoilla. Tulipaloissa vakavasti loukkaantuneiden tietoja ei vahvistettu poliisi- eikä terveysviranomaisilta. Näin ollen tiedot vakavasti loukkaantuneista eivät ole yhtä luotettavia kuin tiedot kuolleista. Tutkimusmenetelminä käytettiin sekä määrällisiä että laadullisia menetelmiä. Aineistoa analysoitiin tavanomaisilla kuvailevilla menetelmillä, tunnusluvuilla, kuvioilla ja testeillä. Tilastollisten menetelmien perusoletus havaintojen riippumattomuudesta on otettava huomioon tuloksia tulkitessa, sillä samassa tulipalossa menehtyneiden uhrien tiedot eivät ole keskenään riippumattomia. TULOKSET Palokuolemat ja vakavat loukkaantumiset Vuonna 2007 palokuolleiden määrä oli 85 henkilöä ja vuonna henkilöä. Vuonna 2007 tapahtui yksi kolmen uhrin kuolinpalo ja vuonna 2008 yksi viiden uhrin palo. Vuonna 2007 muita kuin tapaturmaisia kuolemia oli viisi kappaletta ja vuonna kappaletta. Vuoden 2007 palokuolemista 10 oli viivästyneitä palokuolemia ja vuonna , jolloin henkilö kuoli 30 vuorokauden kuluessa tulipalossa saamiinsa vammoihin. Viivästyneiden palokuolemien lisäksi tulipaloissa loukkaantui vakavasti 46 henkilöä vuonna 2007 ja 59 henkilöä vuonna Palokuolleista 91 prosenttia kuoli rakennuspaloissa, 7 prosenttia liikennevälinepaloissa, muissa tulipaloissa neljästi henkilön vaatteet olivat syttyneet palamaan ja kerran teltta. Vakavasti loukkaantuneilla jakauma oli samankaltainen. Palokuolema koituu kohtaloksi useimmiten kylmien kuukausien aikaan (Kuva 1). Jo syyskuussa palokuolleiden määrä lisääntyy voimakkaasti kesän jälkeen. Tammi-, helmi-, maalis- ja joulukuussa kuoli yhteensä 94 henkilöä eli lähes puolet kaikista uhreista. Tulipaloissa vakavasti loukkaantuneiden kuukausi- Palotutkimuksen päivät
3 Syttymissyy Palokuolleet Vakavasti loukkaantuneet n % n % % Tupakointi Tuhopoltto Sähkö Huolimaton avotulen käsittely Laitteen väärä käyttö Muu syy Ei tiedossa Yhteensä Rakennuspalot jakauma poikkesi palokuolemien jakaumasta. Vakavasti loukkaantuneiden määrän vaihtelu kuukausittain oli maltillisempi kuin vaihtelu palokuolemissa. Ainoastaan tammi- ja maaliskuu poikkesivat selvästi muista kuukausista useamman loukkaantuneen myötä. Palokuolema tapahtuu useimmiten maanantaisin, torstaisin, perjantaisin tai lauantaisin (Kuva 2). Tulipalojen jakaumassa ei ole yhtä suuria eroja kuin palokuolemien jakaumissa. Myös vakavien loukkaantumisten vaihtelu viikonpäivän mukaan oli tasaisempi kuin palokuolemissa. Perjantai oli ainoa päivä, jolloin tulipaloissa tapahtui muita enemmän vakavia loukkaantumisia. PRONTOn palontutkintaselosteella palontutkija arvioi ajan syttymästä tulipalon havaitsemiseen ja ajan havaitsemisesta hätäilmoituksen tekoon. Näiden tietojen ja ilmoitusajan perusteella voidaan arvioida tulipalon tapahtuma-aika. Kuolemaan johtaneita paloja tapahtui eniten illalla ja yöllä. Neljäsosa palokuolemista aiheutuu klo ja viidesosa klo välisenä aikana syttyneistä paloista. Vakavissa loukkaantumisissa vuorokauden ajan mukainen vaihtelu ei poikennut merkittävästi kuolinpalojen jakauman vaihtelusta. Kun kuolemaan johtaneen palon tapahtuma-aikaa verrataan kaikkien tulipalojen ilmoitusaikoihin, vahvistuu käsitys, että illalla ja yöllä on suurempi riski kuin päivällä kuolla tulipalon seurauksena. 40 prosenttia uhreista kuoli kohteessa, joka sijaitsee pienimmän riskin alueella, riskialueella IV. Riskialueella I kuoli 20 prosenttia, riskialueella II 26 prosenttia ja riskialueella III 13 prosenttia uhreista. Riskialueella IV asuvalla on kolminkertainen riski kuolla tulipalossa muualla asuviin verrattuna. Suurin riski selittyy osittain sillä, että riskialueella IV syttyy eniten tulipaloja. Palojen ominaisuuksia 14 Palotutkimuksen päivät 2009 Tupakointi oli syttymissyy lähes kolmasosassa palokuolemista (Taulukko 1). Palokuolemia ja vakavia henkilövahinkoja aiheuttaneissa paloissa tupakoinnin suhteellinen osuus oli 6-kertainen verrattuna rakennuspaloihin.vakavasti loukkaantuneilla tuhopolttojen osuus oli kaksinkertainen palokuolemiin verrattuna. Palontutkintaselosteella kerätään tietoa myös ensimmäisenä syttyneestä materiaalista. Vuosien kuolinpaloissa huonekalut tai sisusteet olivat syttyneet ensimmäisenä useimmiten (34 % uhreista), vaatetus tai muut tekstiilit toiseksi useimmin (15 %) ja rakennusosat ja pintamateriaalit kolmanneksi useimmin (13 %). Palokuoleman aiheuttama rakennuspalo syttyi useimmiten huolimattomuuden seurauksena (38 % uhreista). Niiden osuus oli hieman suurempi kuin rakennuspaloissa yleensä. Vastaavasti tahallaan sytytettyjen ja vahingossa syttyneiden, kuoleman aiheuttaneiden palojen osuus oli pienempi kuin palojen yleensä. Kuudesosa tulipalojen uhreista kuoli paloissa, jotka olivat syttymisvaiheessa palokunnan saapuessa kohteeseen. Lähes kaksi kolmasosaa uhreista menehtyi paloissa, jotka olivat palamisvaiheessa palokunnan saapuessa kohteeseen. 13 uhrin kohdalla palo oli jäähtymisvaiheessa ja 23 uhrin kohdalla tulipalo oli sammunut tai sammutettu palokunnan saapuessa kohteeseen. Rakennusten ominaisuuksia Rakennuksissa tapahtuneista tulipaloista 94 prosenttia kuului rakentamismääräyskokoelman E1-luokituksen mukaan ryhmään asuinrakennukset ja vapaa-ajan asuinrakennukset. Hoitolaitoksissa vakavasti loukkaantuneiden osuus oli suurempi kuin palokuolleiden osuus. Asuinrakennuspaloista hieman yli puolet tapahtui pientalossa. Kerrostaloissa menehtyi 27 prosenttia uhreista ja rivitaloissa 8 prosenttia. Pientaloissa palokuoleman riski oli kaksinkertainen muihin verrattuna. Palokuolemista 73 tapahtui yksikerroksisessa ja 58 kaksikerroksisessa rakennuksessa. Olohuoneessa syttyneiden palokuolemia aiheuttaneiden asuinrakennuspalojen osuus (21 % uhreista) oli kolminkertainen ja makuuhuoneessa syttyneiden (21 %) kaksinkertainen kaikkiin paloihin verrattuna. Kaikissa asuinrakennuspaloissa tulipalo syttyi useammin keittiössä kuin olo- tai makuuhuoneessa. Rakennuspaloista 42 prosenttia tapahtui yksikerroksisissa ja 33 prosenttia kaksikerroksisissa rakennuksissa. Omistus- ja vuokra-asunnoissaan kuoli lähes yhtä monta palokuolmena uhria, mutta asuntojen lukumäärään suhteutettuna vuokra-asunnoissa asuvilla palokuoleman riski oli kaksinkertainen omistusasunnoissa asuviin verrattuna. Henkilövahinkoja aiheuttaneissa tulipaloissa asunnon koko oli keskimääräistä pienempi. Lisäksi palokuoleman ja vakavan loukkaantumisen riski kasvaa kun asunnon koko pienenee. Rakennuksen syttymisosaston palokuorman määrällä ei ollut vaikutusta palokuolemien esiintymiseen. Valtaosa palokuolemista tapahtui rakennuksissa, joissa palokuorma oli tavanomainen. Suojaus- ja pelastustoimista Asuntojen ja vapaa-ajanasuntojen kuolinpaloissa palovaroitin tai palovaroitinjärjestelmä hälytti 43 tapauksessa (26 %), mutta henkilö menehtyi silti. 47 uhrin tapauksessa (30 %) asunnossa oli palovaroitin, mutta sen toimintaa ei tiedetä. Palovaroitinta, palovaroitinryhmää tai palovaroitinjärjestelmää ei ollut lainkaan 72 uhrin tapauksessa (44 %). Palokuolemia aiheuttaneissa tulipaloissa ei ole eroa kaikkiin asuinrakennusten ja vapaaajan asuntojen paloihin verrattuna [6]. Kaikista asuinrakennusten ja vapaa-ajan asuntojen paloista 40 prosenttia oli sellaisia, joissa ei ollut lainkaan palovaroitinta.
4 Ajankulku Kuolinpalosta ilmoituksen teki useimmiten sivullinen henkilö (65 % uhreista). Kuusi uhria teki itse ilmoituksen kuolinpalosta. Ilmoituksen tekijä oli 19 tapauksessa samassa huoneistossa ja 35 tapauksessa samassa rakennuksessa. Automaattinen paloilmoitin välitti ilmoituksen tulipalosta neljän uhrin tapauksessa. Vakavasti loukkaantuneiden kohdalla ilmoituksen teki useimmiten henkilö samasta rakennuksesta. Myös automaattisen paloilmoittimen ja uhrin itsensä tekemiä ilmoituksia oli enemmän kuin kuolleiden kohdalla. Rakennuspaloissa uhri oli useimmiten yksin. Samassa huoneessa tai samassa palo-osastossa oli muu henkilö tai muita henkilöitä ainoastaan 23 uhrin lisäksi (13 %). Samassa rakennuksessa oli muita henkilöitä 54 uhrin lisäksi (31 %). Läheisessä rakennuksessa tai ulkona läheisyydessä oli muita ihmisiä 35 uhrin lisäksi (20 %). Lähimmän ihmisen sijainti ei ollut tiedossa 62 uhrin tapauksessa (35 %). Vakavasti loukkaantuneiden jakauma oli erilainen. Lähimmän ihmisen sijainti oli tiedossa 80 loukkaantuneen (83 %) kohdalla. Samassa rakennuksessa oli ihmisiä 47 vakavasti loukkaantuneen (49 %) lisäksi. Palokuolemista lähes puolet tapahtui rakennuspaloissa, joissa alkusammutuskalustoa ei ole ollut käytettävissä. Alkusammuttimista ei ollut tietoa joka kolmannen uhrin kohdalla. Rakennuspaloissa, joissa oli alkusammutuskalustoa, 41 henkilöä kuoli ja 28 loukkaantui vakavasti. Kaksi kolmasosaa palokuoleman uhreista kuoli rakennuksessa, jossa alkusammuttimia ei käytetty. Vakavissa loukkaantumisissa suurimmassa osassa alkusammutusta yritettiin. Kuolinpaloissa alkusammutuksen vaikutus ja käyttö poikkeaa myös kaikista rakennuspaloista. Vuosina rakennuspaloista neljäsosassa ei ollut alkusammuttimia [6]. Rakennuspaloista joka viides sammui onnistuneen alkusammutuksen myötä, kun vain 3 prosenttia kuolinpaloista saatiin sammutettua alkusammutuksella. Palontutkintaselosteella arvioidaan aika syttymästä palon havaitsemiseen, havaitsemisesta hätäilmoituksen tekoon sekä palokunnan selvitysaika. Näiden ja onnettomuusselosteelle kirjautuvien hätäkeskuksen ja palokunnan toimintavalmiusaikojen perusteella voidaan arvioida asiakkaan kannalta merkittävää kokonaisaikaa tulipalon syttymästä pelastustoiminnan aloittamiseen. Syttymästä hätäilmoituksen tekoon kului keskimäärin 11 minuuttia (Taulukko 2). Hätäkeskuksen toimintavalmiusaika oli keskimäärin 1:30 minuuttia, palokunnan toimintavalmiusaika vahvuudella 1+3 keskimäärin 8:33 minuuttia ja palokunnan selvitysaika keskimäärin 2 minuuttia. Uhrien tietoja mediaaniaika [mm:ss] Aika syttymästä hätäilmoituksen tekoon 11:00 Hätäkeskuksen toimintavalmiusaika 01:30 Palokunnan toimintavalmiusaika 08:33 Selvitysaika 02:00 Aika syttymästä palokunnan toiminnan alkamiseen 29:25 Palokuolleista miehiä oli 132 ja naisia 54 kappaletta. Vakavasti loukkaantuneiden sukupuolijakauma ei poikennut palokuolleista. Vakavasti loukkaantuneista 78 prosenttia oli miehiä ja 22 prosenttia naisia. Tulipaloissa kuolleiden miesten ikä vaihteli 18 vuodesta 92 vuoteen. Tulipaloissa kuolleiden naisten ikä vaihteli 7 vuodesta 89 vuoteen. Miesten iän keskiarvo oli 56 vuotta ja mediaani 57 vuotta. Naisten iän keskiarvo oli 57 vuotta ja mediaani 61 vuotta. Miehillä palokuoleman riski oli suurin ikäluokassa vuotta 67 henkilöä miljoonaa asukasta kohti (Taulukko 3). Myös ikäluokissa , , ja vuotta riski oli suurempi kuin yhdessäkään naisten ikäluokassa. Vanhimmassa ikäluokassa asukkaiden määrä on niin pieni, että yksittäinen tapaus nostaa kyseisen ikäluokan riskiä. Naisilla palokuoleman riski oli kasvaa iän myötä, ollen suurin ikäluokassa vuotta 26 henkilöä miljoonaa asukasta kohti. Poliisin ja Verohallinnon tietojärjestelmistä saatiin uhrin sosioekonomiseen asemaan liittyviä tietoja. Palokuolleista 60 prosenttia oli pienituloisia. Kun väestöstä pienituloisia on alle 15 prosenttia, pienituloisten palokuoleman riski on 10-kertainen muihin verrattuna. Sosioekonomiselta asemaltaan suurin osa oli joko eläkeläisiä (40 %) tai työntekijöitä (35 %). Siviilisäädyltään useimmat olivat joko naimattomia (35 %) tai eronneita (28 %). Eronneilla oli kuitenkin 4-kertainen palokuoleman riski naimattomiin verrattuna. Useampi kuin kaksi kolmesta uhrista asui yhden hengen ja joka viides kahden hengen asuntokunnassa. Yksinasuvilla oli yli 3-kertainen palokuoleman riski muihin verrattuna. Kahdella kolmesta palokuolleesta (123 uhria) toimintakyky oli palontutkijan arvion mukaan normaalia alempi. Normaali toimintakyky oli arvioitu olleen ainoastaan 14 uhrilla. Joka kolmannen uhrin toimintakyky ei ollut tiedossa. Myös tulipaloissa vakavasti loukkaantuneista kahdella kolmesta toimintakyky oli alentunut. Sen sijaan normaali toimintakyky on arvioitu olevan neljäsosalla vakavasti loukkaantuneista. Päihteillä oli vaikutusta onnettomuuden syntyyn 127 uhrin tapauksessa palontutkijoiden arvioiden mukaan. Tulipaloissa vakavasti loukkaantuneilla tilanne oli samankaltainen. Miehistä 27 prosentilla ja naisista 52 prosentilla päihteillä ei ollut vaikutusta onnettomuuden syntyyn. Miehillä päihteiden käytön vaikutus palokuolemiin oli suurempi kuin vaikutus loukkaantumisiin. Naisilla vastaavaa eroa ei ole. Palontutkintaselosteella palontutkija arvioi perussyyn siihen, miksi henkilö ei poistunut turvaan hengenvaarallisista olosuhteista. Sekä kuolleissa (60 uhria) että loukkaantuneissa (38 henkilöä) oli eniten henkilöitä, jotka eivät reagoineet ajoissa tulipalon aiheuttamaan hengenvaaraan. Palokuolleista 40 uhria ei havainnut paloa lainkaan. Paloon reagoimattomien kanssa näitä oli yhteensä puolet kaikista uhreista. Vastaavasti vakavasti loukkaantuneita oli vain 4 henkilöä, jotka eivät havainneet paloa lainkaan. Palokuolleista 20 uhria ei osannut toimia oikein tulipalon sattuessa. Vakavasti loukkaantuneiden osuus oli kaksinkertainen. Alentunut liikuntakyky aiheutti kaksi kertaa useammin palokuoleman (20 uhria) kuin vakavan loukkaantumisen (10 henkilöä). VERTAILU VUOSIEN PALOKUOLEMIIN Tässä luvussa vuosien palokuolemia verrataan Jussi Rahikaisen tutkimuksen Palokuolemat Suomessa vuosina [5] tuloksiin. Kuolinpalojen tyypissä ei ole eroja kymmenen vuoden takaiseen tilanteeseen. Rakennuspaloissa kuolee edelleen suurin osa kohtalokkaan palon uhreista. Palokuolemien määrä on vähentynyt tammikuussa muita kylmiä kuukausia alemmalle tasolle ja vastaavasti lisääntynyt syyskuussa kylmien kuukausien tasolle. Edelleen kuolinpalot painottuvat viikonloppuihin. Rahikaisen tutkimuksessa tulipalon vuorokaudenaika määriteltiin ilmoitusajan perusteella, mikä tämän tutkimuksen Palotutkimuksen päivät
5 Ikäluokka Mies mukaan voi poiketa huomattavasti tulipalon syttymisajasta. Tämä voi olla syy, että vuorokaudenajan jakauma poikkeaa Rahikaisen tuloksista. Tuolloin eniten kuolinpaloja sattui yöllä, kello välisenä aikana. Nykyisin tulipaloissa kuolee eniten ihmisiä kello välillä syttyneissä paloissa. Tupakoinnin osuus syttymissyistä on nykyisin hieman pienempi kuin vuosina Vuosina tupakoinnista aiheutui 29 prosenttia kohtalokkaista tulipaloista, kun kymmenen vuotta sitten tupakoinnin osuus oli 44 prosenttia. Sähköisten syiden aiheuttamien kohtalokkaiden palojen osuus vuosina on suurempi (11 %) kuin vuosina (7 %). Kaikissa tulipaloissa näiden syttymissyiden osuudet ovat pysyneet muuttumattomina. Tahallaan sytytettyjen tulipalojen seurauksena kuoli 12 prosenttia uhreista vuosina Vastaava osuus vuosina oli 10 prosenttia. Palokunnan saapuessa paikalle tulipalo on kehittynyt pidemmälle nykyisin kuin aiemmin. Rahikaisen tutkimuksessa palamisvaiheessa oli 84 prosenttia kohtalokkaista paloista, kun vastaava osuus vuosien tulipaloista on 63 prosenttia. Viime vuosina kohtalokkaista paloista 13 prosenttia on jo sammunut tai sammutettu palokunnan saapuessa paikalle, kun vastaava osuus vuosina oli vain kaksi prosenttia. Rakennustyypin jakaumassa ei ole tapahtunut muutoksia, palokuolemat tapahtuvat lähes aina asuinrakennuksissa. Yksikerroksisten rakennusten osuus palokuolemissa on Nainen n % n/inh n % n/inh Ei tiedossa 1 1 Yhteensä pienentynyt 57 prosentista 44 prosenttiin. Vastaavasti kaksi kerroksisten rakennusten osuus on kasvanut 24 prosentista 35 prosenttiin. Kohtalokkaan palon syttymishuoneen osuuksissa sen sijaan on tapahtunut hieman muutoksia. Keittiössä syttyneiden palojen osuus on pienentynyt 23 prosentista 15 prosenttiin ja makuuhuoneessa syttyneiden palojen osuus 34 prosentista 21 prosenttiin. Olohuoneessa syttyneiden palojen osuus on suurentunut 17 prosentista makuuhuoneen tasolle. Vuonna 1998 palovaroittimien käyttöaste oli noin 60 prosenttia. Tuolloin oletettiin, että 1999 voimaan tullut laki palovaroittimien pakollisuudesta muuttaa palokuolematilanteen radikaalisti. Vuosina kohtalokkaiden rakennuspalojen kohteista edelleen vain vajaassa 60 prosentissa oli palovaroitin, mutta näistä yli puolessa palovaroitin ei toiminut. Palokuoleman uhreista kolme neljäsosaa on edelleen miehiä. Palokuolleiden ikäjakauma on myös pysynyt entisenlaisena. Miehistä keski-ikäisillä on suurin riski kuolla tulipaloissa, erityisesti ikäluokassa vuotta. Naisista suurin riski kuolla tulipalossa on ikääntyneillä naisilla, tarkemmin sanottuna ikäluokassa vuotta. Myös siviilisäädyn vaikutus on pysynyt entisenlaisena. Lukumäärältään eniten tulipaloissa kuolee naimattomia (noin 35 %), mutta suurin palokuoleman riski on eronneilla. Yksinasuvien osuus palokuolleista on lisääntynyt. Vuosina palokuolleista 54 prosenttia oli yksinasuvia, kun nykyisin yksinasuvien osuus on 69 prosenttia. Alkoholin vaikutuksen alaisia on edelleen lähes 70 prosenttia tulipaloissa kuolleista. YHTEENVETO Palokuolleiden määrä ei ole vähentynyt Suomessa. Vuosittain kuolee edelleen vajaa sata henkilöä tulipalon seurauksena. Koska suurin osa palokuolemista tapahtuu rakennuspaloissa, kylmä sää ja ajanvietto sisätiloissa lisäävät palokuoleman riskiä. Talvikuukausien lisäksi syyskuu poikkeaa lämpimämmistä kuukausista. Suurin osa asuinrakennuspaloista tapahtuu edelleen pientaloissa. Tupakointi on edelleen yleisin syttymissyy. Kuolinpalo syttyy useimmiten olo- tai makuuhuoneessa. Yksinasuvien osuus palokuolleista on lisääntynyt. Palovaroitin puuttuu edelleen joka kolmannesta asunnosta. Ilmoituksen palosta tekee useimmiten sivullinen henkilö. Alkoholin käytöstä aiheutunut uhrin alentunut reagointi- ja toimintakyky tulipalon tapahtumahetkellä selittävät pitkälti palokuolemien lukumäärän pysymisen ennallaan. KIITOKSET Kiitämme Palosuojelurahastoa hankkeen rahoituksesta. Kiitämme myös kaikkia henkilöitä ja pelastuslaitoksia, jotka ovat osallistuneet hankkeen toteutukseen. LÄHDELUETTELO 1. Sisäasiainministeriö. Turvallinen elämä jokaiselle Sisäisen turvallisuuden ohjelma. Sisäasiainministeriön julkaisuja, 16/ Tilastokeskus. Taulukot - Kuolemansyyt. Saatavilla: html [ ]. 3. Kokki, E., Jäntti, J. Vakavia henkilövahinkoja aiheuttaneet tulipalot Pelastusopiston julkaisu, B2/ Kokki, E., Jäntti, J., Rasmus, T., Tervo, V.- P. Pelastuslaitosten tutkimat palokuolemat Pelastusopiston julkaisu, B1/ Rahikainen, J. Palokuolemat Suomessa vuosina Poliisiammattikorkeakoulun tutkimuksia 4/ Pelastusopisto PRONTO. Saatavilla: prontonet.fi [ ]. 16 Palotutkimuksen päivät 2009
VAKAVIA HENKILÖVAHINKOJA AIHEUTTANEET TULIPALOT 2007-2008. Esa Kokki, Jarkko Jäntti
VAKAVIA HENKILÖVAHINKOJA AIHEUTTANEET TULIPALOT 2007-2008 Esa Kokki, Jarkko Jäntti Pelastusopiston julkaisu B-sarja: Tutkimusraportit 2/2009 ISBN 978-952-5515-66-4 (nid.) ISBN 978-952-5515-67-1 (pdf) ISSN
PALOKUOLEMAT JA IHMISEN PELASTAMISET TULIPALOISSA 2007 2010. Esa Kokki
PALOKUOLEMAT JA IHMISEN PELASTAMISET TULIPALOISSA 2007 2010 Esa Kokki Pelastusopiston julkaisu B-sarja: Tutkimusraportit 3/2011 ISBN 978-952-5905-07-6 (nid.) ISBN 978-952-5905-08-3 (pdf) ISSN 1795-9160
PELASTUSLAITOSTEN TUTKIMAT PALOKUOLEMAT Esa Kokki, Jarkko Jäntti, Taneli Rasmus, Vesa-Pekka Tervo
PELASTUSLAITOSTEN TUTKIMAT PALOKUOLEMAT 2007 Esa Kokki, Jarkko Jäntti, Taneli Rasmus, Vesa-Pekka Tervo Pelastusopiston julkaisu B-sarja: Tutkimusraportit 1/2008 ISBN 978-952-5515-40-4 (nid.) ISBN 978-952-5515-41-1
PALOKUOLLEEN PROFIILI JA KUOLINPALON OMINAISUUKSIA 2007-2009 Esa Kokki Pelastusopiston julkaisu D-sarja: Muut julkaisut 5/2010 ISBN 978-952-5905-00-7 (pdf) ISSN 1795-9187 PELASTUSOPISTO Esa Kokki Palokuolleen